David Silva

David Josué Jiménez Silva (; lahir 8 Januari 1986) ialah seorang pemain bola sepak profesional Sepanyol yang bermain untuk kelab Liga Perdana Inggeris, Manchester City dan pasukan kebangsaan Sepanyol. Silva bermain sebagai pemain tengah serangan tetapi juga boleh bermain sebagai pemain sayap atau penyerang kedua. 

Silva menghabiskan enam tahun kerjaya profesionalnya bersama Valencia CF dimana dia bermain dalam lebih daripada 150 perlawanan dan memenangi Copa del Rey pada tahun 2008 sebelum berpindah pada tahun 2010 ke Manchester City. Dia digelar "Merlin" dan "El Mago" oleh rakan sepasukan dan peminat. Sejak menyertai City, Silva telah bermain lebih daripada 300 perlawanan dalam lapan musim. Dia telah memenangi Piala FA, dua Piala Liga dan dua kejuaraan Liga Perdana Inggeris.

Seorang pemain antarabangsa Sepanyol sejak berumur 20 tahun, dia merupakan salah seorang daripada sebelas pemain Sepanyol yang telah membuat 100 penampilan dan merupakan ahli penting dalam skuad yang memenangi tiga pertandingan antarabangsa berturut-turut — UEFA Euro 2008, Piala Dunia FIFA 2010 dan UEFA Euro 2012.

 Kerjaya kelab 

 Valencia 
Seorang produk sistem belia Valencia, Silva membuat penampilan profesional pertamanya pada musim 2004–05 bersama kelab Segunda División, Eibar secara pinjaman dari Valencia. Dia bermain 35 perlawanan liga dan menjaringkan lima gol. Pada musim berikutnya, dia dipinjamkan ke kelab lain sekali lagi, kali ini kepada kelab Celta Vigo dimana dia bermain 34 perlawanan dan menjaringkan empat gol.

Silva kembali ke Valencia pada musim panas 2006 dan menjadi pemain pilihan utama walaupun baru berusia 20 tahun. Dalam dua musim, dia hanya terlepas enam perlawanan dan telah menjaringkan 14 gol. Dia menjaringkan gol liga pertamanya pada 5 November 2006 ketika seri 1–1 menentang Espanyol. Pada bulan Ogos 2008, dia melanjutkan kontraknya selama lima tahun sehingga tahun 2013. Dia memenangi trofi Copa del Rey 2008, kejuaraan pertamanya di Sepanyol.

Beliau menjaringkan satu gol dan membuat tiga hantaran ketika pasukannya seri 4–4 menentang Werder Bremen pada pusingan 16 Liga Europa 2009-10.Villa revels in Valencia's 'crazy' night; UEFA.com, 18 March 2010

 Manchester City 
Pada 30 Jun 2010, Manchester City telah mengumumkan bahawa mereka telah berunding dengan Valencia untuk perpindahan Silva dan beliau akan sertai City dengan kontrak empat tahun untuk kempen liga 2010-11. Pada 14 Julai, City telah melengkapkan perpindahan Silva dan Silva diberi jersi nombor 21, sama seperti beliau di Valencia dan di Sepanyol.

Pengurus, City Roberto Mancini meletakkan Silva di posisi sayap. Silva membuat debut untuk City pada 14 Ogos 2010 ketika seri 0-0 menentang Tottenham Hotspur. Beliau menjaringkan gol pertamanya pada 16 September ketika perlawanan Liga Europa 2010-11 menentang Red Bull Salzburg. Pada 17 Oktober, beliau menjaringkan gol pertamanya di Liga Perdana Inggeris ketika menentang Blackpool. Beliau menjaringkan dua hantaran untuk Emmanuel Adebayor untuk menjaringkan gol ketika perlawanan Liga Europa menentang Lech Poznań, City menang 3-1. Beliau telah menerima anugerah Pemain Bulanan Manchester City sebanyak tiga kali dari Oktober sehingga Disember 2010.

Silva telah membuat 15 hantaran dalam semua kejohanan pada musim 2010-11.

Silva memulakan kempen 2011-12 dengan menjaringkan gol ketika menentang Swansea dan diundi pemain terbaik perlawanan. Selepas aksi Silva yang terbaik untuk City, pengurus City, Roberto Mancini mengatakan Silva "salah satu pemain terbaik di dunia". Pada 1 Oktober, Silva dianugerahkan sebagai Pemain Bulanan Liga Perdana Inggeris, membuatkan beliau pemain kedua City menerima anugerah itu selepas Edin Džeko pada sebelum ini.

Beliau telah menghabiskan musimnya di City sebagai pemain yang membuat hantaran paling banyak dengan 17 hantaran dan beliau salah satu empat pemain City yang termasuk dalam Pemain Terbaik Liga Perdana Inggeris..

Pada 17 September 2012, Silva menandatangani kontrak lima tahun bersama City sehingga 2017. Beliau telah mengalami kecederaan ketika bermain untuk Sepanyol lalu beliau terlepas empat perlawanan untuk City. Beliau menjaringkan gol liga pertamanya pada 17 November menentang Aston Villa, 5-0. Beliau menghabiskan musim 2012-13 dengan menjaringkan empat gol dalam 32 penampilan liga. Beliau juga membuat sepuluh hantaran.

Pada 10 Disember 2013, beliau menjaringkan gol pertamanya di Liga Juara-Juara musim 2013-14 ketika menang 3–2 ke atas FC Bayern Munich.

Beliau menerima anugerah Pemain Bulanan Manchester City pada Mac 2014 selepas menjaringkan gol ketika menentang Hull City dan Arsenal. Pada 12 Ogos 2014, Silva menandatangani kontrak lima tahun bersama City.

 Kerjaya antarabangsa 
Silva membuat debut untuk pasukan kebangsaan Sepanyol ketika tewas 1–0 kepada Romania pada perlawanan persahabatan. Pada 22 Ogos 2007, beliau menjaringkan dua gol pertamanya untuk Sepanyol ketika menentang Greece, Sepanyol menang 3-2. Beliau kemudian termasuk dalam senarai 23 pemain di Euro 2008.

Pada perlawanan separuh akhir menentang Rusia, Silva menjaringkan gol ketiga untuk Sepanyol, Pada perlawanan akhir UEFA Euro 2008, Silva telah menolak Lukas Podolski ke atas tanah dan berlaku pemain-pemain Jerman saling menolak-nolak ke atas Silva. Selepas itu, jurulatih Sepanyol, Luis Aragonés mengeluarkan Silva dan digantikan oleh Santi Cazorla untuk meredakan insiden.

Selepas bermain pada kelayakan Piala Dunia 2010, Silva terpilih dalam skuad Sepanyol untuk Piala Dunia 2010 di Afrika Selatan. Namun, David Silva tidak bermain pada perlawanan akhir menentang Belanda.

Silva bermain pada kesemua perlawanan Sepanyol di kempen Euro 2012. Beliau menjaringkan gol pada minit ke-14 pada perlawanan akhir menentang Itali dengan menanduk masuk hantaran Cesc Fàbregas, untuk memberikan kelebihan kepada Sepanyol 1-0. Perlawanan itu berkesudahan Sepanyol menjadi juara Eropah dan menewaskan Itali 4-0. Silva menjaringkan dua gol dan membuat tiga hantaran pada kejohanan itu.

Silva termasuk dalam senarai akhir 23 pemain yang beraksi di Piala Konfederasi FIFA 2013. Pada 20 Jun 2013, Silva menjaringkan dua gol ketika perlawanan peringkat kumpulan membelasah Tahiti, 10-0.

 Statistik 
 Pasukan kebangsaan Sepanyol Tahun  Kmncln  Gol2006  1  02007  10  22008  9  12009  12  32010  12  42011  10  42012  15  42013  8  22014  10  2 Jumlah  87  22

 Gol antarabangsa 
 #  Tarikh  Lokasi  Lawan  Skor  Keputusan  Kejohanan <center>1  22 Ogos 2007  Thessaloniki, Greece   2–2  3–2  Persahabatan <center>2  3–2 <center>3  26 Jun 2008  Vienna, Austria    <center>3–0  <center>3–0  UEFA Euro 2008 <center>4  5 September 2009  A Coruña, Sepanyol   1–0  5–0  Kelayakan Piala Dunia FIFA 2010 <center>5  4–0 <center>6  14 Oktober 2009  Zenica, Bosnia dan Herzegovina    <center>1–0  <center>5-2  Kelayakan Piala Dunia FIFA 2010 <center>7  8 Jun 2010  Murcia, Sepanyol    <center>2–0  <center>6–0  Persahabatan <center>8  11 Ogos 2010  Bandaraya Mexico, Mexico    <center> 1–1  <center>1–2  Persahabatan <center>9  3 September 2010  Vaduz, Liechtenstein    <center> 4–0  <center>4–0  Kelayakan UEFA Euro 2012 <center>10  8 Oktober 2010  Salamanca, Sepanyol    <center> 3–1  <center>3–1  Kelayakan UEFA Euro 2012 <center>11  9 Februari 2011  Madrid, Sepanyol    <center>1–0  <center>1–0  Persahabatan <center>12  11 Oktober 2011  Alicante, Sepanyol   1–0  3–1  Kelayakan UEFA Euro 2012 <center>13  2–0 <center>14  15 November 2011  San José, Costa Rica    <center> 1–2  <center>2–2  Persahabatan <center>15  29 Februari 2012  Málaga, Sepanyol    <center> 2–0  <center>5–0  Persahabatan <center>16  3 Jun 2012  Seville, Sepanyol    <center> 1–0  <center>1–0  Persahabatan <center>17  14 Jun 2012  Gdańsk, Poland    <center> 2–0  <center>4–0  UEFA Euro 2012 <center>18  1 Julai 2012  Kiev, Ukraine    <center> 1–0  <center>4–0  UEFA Euro 2012 <center>19  20 Jun 2013  Rio de Janeiro, Brazil   2–0  10–0  Piala Konfederasi FIFA 2013 <center>20  10–0 <center>21  8 September 2014  Valencia, Sepanyol    <center> 4–1  <center>5–1  Kelayakan UEFA Euro 2016 <center>22  12 Oktober 2014  Bandar Luxembourg, Luxembourg    <center> 1–0  <center>4–0  Kelayakan UEFA Euro 2016

 Statistik kerjaya 

KelabMusimLigaPialaEropahJumlahKmnclnGolKmnclnGolKmnclnGolKmnclnGol Eibar2004–0535400––354Jumlah35400––354 Celta Vigo2005–0634400––344Jumlah34400––344 Valencia2006–07364211134982007–0834581604562008–0919430312552009–1030821713610Jumlah1192110226615529 Manchester City2010–11354811015362011–12366301024982012–1336451304452013–1427760613982014–151362040196Jumlah1472724233420036Jumlah kerjaya33556344581042573

 Penghargaan 
 Kelab 
Valencia
 Copa del Rey: 2007–08

Manchester City
 Liga Perdana Inggeris: 2011–12, 2013–14
 Piala FA Inggeris: 2010–11
 Piala Liga Inggeris: 2013–14, 2015–16
 Perisai Komuniti FA: 2012

 Antarabangsa 
Sepanyol
 Piala Dunia FIFA: 2010
 Kejohanan Bola Sepak Eropah: 2008, 2012
 Kejohanan Bola Sepak bawah-19 Eropah: 2004

 Individu 
 Anugerah Pedro Zaballa: 2005
 Pemain Bulanan Liga Perdana Inggeris: September 2011
 Pasukan kejohanan UEFA Euro: 2012
 Pemain Terbaik Manchester City: 2011–12

 Dekorasi 
 Medalla de Oro de Canarias: 2010
 Pingat Sukan Diraja Merit: 2011

 Rujukan 

 Pautan luar 


 Profil Elitefootball
 Profil BDFutbol
 Data pasukan kebangsaan
 Profil Manchester City F.C.
 Profil Liga Perdana Inggeris 



 Stat ESPN 
 Silva di Goal.com 

Kategori:Kelahiran 1986
Kategori:Orang hidup
Kategori:Pemain bola sepak Sepanyol
Kategori:Pemain Valencia CF
Kategori:Pemain SD Eibar
Kategori:Pemain Celta de Vigo
Kategori:Pemain Manchester City F.C.
Kategori:Pemain UEFA Euro 2008
Kategori:Pemain Piala Konfederasi FIFA 2009
Kategori:Pemain Piala Dunia FIFA 2010
Kategori:Pemain UEFA Euro 2012
Kategori:Pemain Piala Konfederasi FIFA 2013
Kategori:Pemain Piala Dunia FIFA 2014
Kategori:Pemain UEFA Euro 2016
Kategori:Pemain Piala Dunia FIFA 2018